CELEX: 32021D0583
Language: lt
Date: 2021-04-09 00:00:00
Title: Komisijos įgyvendinimo sprendimas (ES) 2021/583 2021 m. balandžio 9 d. kuriuo iš dalies keičiamas Įgyvendinimo sprendimas (ES) 2016/1073 dėl paskirtųjų sandorių rinkų Jungtinėse Amerikos Valstijose lygiavertiškumo pagal Europos Parlamento ir Tarybos reglamentą (ES) Nr. 648/2012 (Tekstas svarbus EEE)

2021 4 12   
               
               
                  LT
               
               
                  Europos Sąjungos oficialusis leidinys
               
               
                  L 124/116
               
            
         KOMISIJOS ĮGYVENDINIMO SPRENDIMAS (ES) 2021/583
         2021 m. balandžio 9 d.
         kuriuo iš dalies keičiamas Įgyvendinimo sprendimas (ES) 2016/1073 dėl paskirtųjų sandorių rinkų Jungtinėse Amerikos Valstijose lygiavertiškumo pagal Europos Parlamento ir Tarybos reglamentą (ES) Nr. 648/2012
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. liepos 4 d. Europos Parlamento ir Tarybos reglamentą (ES) Nr. 648/2012 dėl ne biržos išvestinių finansinių priemonių, pagrindinių sandorio šalių ir sandorių duomenų saugyklų (1), ypač į jo 2a straipsnio 2 dalį,
         kadangi:
         
                     (1)
                  
                  
                     Komisijos įgyvendinimo sprendime (ES) 2016/1073 (2) Komisija nustatė, kad teisine ir priežiūros sistema, taikoma paskirtosioms sandorių rinkoms Jungtinėse Amerikos Valstijose (JAV), kurių veiklos priežiūrą vykdo JAV biržos prekių ateities sandorių prekybos komisija (CFTC), užtikrinama, kad paskirtosios sandorių rinkos atitiktų teisiškai privalomus reikalavimus, kurie yra lygiaverčiai reguliuojamoms rinkoms Sąjungoje taikomiems reikalavimams, ir kad toms paskirtosioms sandorių rinkoms būtų nuolat taikoma veiksminga priežiūra ir užtikrinamas reikalavimų vykdymas;
                  
               
                     (2)
                  
                  
                     nuo tada, kai buvo priimtas Įgyvendinimo sprendimas (ES) 2016/1073, CFTC suteikė leidimą prekiauti išvestinėmis finansinėmis priemonėmis kelioms papildomoms JAV įsteigtoms paskirtosioms sandorių rinkoms. Atsižvelgiant į iš CFTC gautą informaciją, tos papildomos paskirtosios sandorių rinkos atitinka teisiškai privalomus reikalavimus, kurie yra lygiaverčiai Direktyvos 2014/65/ES (3) III antraštinėje dalyje nustatytiems Sąjungos reguliuojamoms rinkoms taikomiems reikalavimams. Be to, kai kurios Įgyvendinimo sprendimo (ES) 2016/1073 priede nurodytos paskirtosios sandorių rinkos atsisakė savo leidimų arba iš dalies pakeitė savo pavadinimus; todėl Įgyvendinimo sprendimo (ES) 2016/1073 priedas turėtų būti atitinkamai iš dalies pakeistas;
                  
               
                     (3)
                  
                  
                     šiame sprendime numatytos priemonės atitinka Europos vertybinių popierių komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Įgyvendinimo sprendimo (ES) 2016/1073 priedas pakeičiamas šio sprendimo priedo tekstu.
         
         
            2 straipsnis
            Šis sprendimas įsigalioja trečią dieną po jo paskelbimo Europos Sąjungos oficialiajame leidinyje.
         
         
            Priimta Briuselyje 2021 m. balandžio 9 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 201, 2012 7 27, p. 1.
         
            (2)  2016 m. liepos 1 d. Komisijos įgyvendinimo sprendimas (ES) 2016/1073 dėl paskirtųjų sandorių rinkų Jungtinėse Amerikos Valstijose lygiavertiškumo pagal Europos Parlamento ir Tarybos reglamentą (ES) Nr. 648/2012 (OL L 178, 2016 7 2, p. 24).
         
            (3)  2014 m. gegužės 15 d. Europos Parlamento ir Tarybos direktyva 2014/65/ES dėl finansinių priemonių rinkų, kuria iš dalies keičiamos Direktyva 2002/92/EB ir Direktyva 2011/61/ES (nauja redakcija) (OL L 173, 2014 6 12, p. 349).
      
      
         
            PRIEDAS
            
               
                  
                     „PRIEDAS
                     1 straipsnyje nurodytos paskirtosios sandorių rinkos Jungtinėse Amerikos Valstijose:
                     
                                 (a)
                              
                              
                                 Bitnomial Exchange, LLC
                              
                           
                                 (b)
                              
                              
                                 Cantor Futures Exchange, L.P.
                              
                           
                                 (c)
                              
                              
                                 Cboe Futures Exchange, LLC
                              
                           
                                 (d)
                              
                              
                                 Chicago Board of Trade (Board of Trade of the City of Chicago, Inc.)
                              
                           
                                 (e)
                              
                              
                                 Chicago Mercantile Exchange, Inc.
                              
                           
                                 (f)
                              
                              
                                 Commodity Exchange, Inc.
                              
                           
                                 (g)
                              
                              
                                 ELX Futures, L.P.
                              
                           
                                 (h)
                              
                              
                                 Eris Exchange, LLC
                              
                           
                                 (i)
                              
                              
                                 ICE Futures U.S., Inc.
                              
                           
                                 (j)
                              
                              
                                 KalshiEX, LLC
                              
                           
                                 (k)
                              
                              
                                 LedgerX, LLC
                              
                           
                                 (l)
                              
                              
                                 LMX Labs, LLC
                              
                           
                                 (m)
                              
                              
                                 Minneapolis Grain Exchange, Inc.
                              
                           
                                 (n)
                              
                              
                                 New York Mercantile Exchange, Inc.
                              
                           
                                 (o)
                              
                              
                                 Nodal Exchange, LLC
                              
                           
                                 (p)
                              
                              
                                 North American Derivatives Exchange, Inc.
                              
                           
                                 (q)
                              
                              
                                 OneChicago LLC
                              
                           
                                 (r)
                              
                              
                                 Small Exchange, Inc
                              
                           
                                 (s)
                              
                              
                                 TrueEX LLC
                              
                           
               
               “